# Shadow Hearts

### Από τη Βικιπαίδεια, την ελεύθερη εγκυκλοπαίδεια

Shadow Hearts ονομάζεται μία σειρά Role Playing Games που κυκλοφόρησε στο σύστημα Playstation 2. Το πρώτο επεισόδιο της σειράς έκανε την εμφάνιση του το Δεκέμβριο του 2001 και ακολούθησε, μετά από αυτό, το Shadow Hearts Covenant (Shadow Hearts II), που κυκλοφόρησε στα τέλη του 2004, βελτιώνοντας όλους τους τομείς του πρώτου σε μεγάλο βαθμό.

Πέρα από αυτά τα δύο παιχνίδια, έχει κυκλοφορήσει μόνο στην Ιαπωνία, και σύντομα στην Αμερική, ένα ακόμα επεισόδιο, το Shadow Hearts From the New World, το οποίο δε συνδέεται σεναριακά με κανένα από τα προηγούμενα της σειράς. Πρόδρομος των Shadow Hearts θεωρείται το Koudelka, το οποίο είναι ένα παιχνίδι με παρόμοιο στυλ του Playstation.

## [Επεξεργασία] Sacnoth

Η παραγωγός εταιρία όλων αυτών των παιχνιδιών είναι η Sacnoth, η οποία δημιουργήθηκε από τον Hiroki Kikuta, μουσικοσυνθέτη των παιχνιδιών Secret of Mana και Secret of Mana II (Seiken Densetsu II). Ο Kikuta ήθελε να φτιάξει ένα RRG, το οποίο θα διέφερε από τα υπόλοιπα, ακριβώς γιατί ήθελε να τα οδηγήσει σε ένα εντελώς ξεχωριστό δρόμο.

Αρχικά η Sacnoth δημιουργήθηκε με την οικονομική υποστήριξη της SNK, παρόλα αυτά, ο Kikuta, πλήρως δυσαρεστημένος από τους διαπληκτισμούς(o Kikuta ήθελε να φτιάξει ένα action παιχνίδι, ακολουθώντας τα χνάρια του Resident Evil, ενώ οι συνεργάτες του ήθελαν ένα turn-based παιχνίδι, όπως είναι το Koudelka) μέσα στην εταιρία του, καθώς και από την οικονομική κατάσταση της SNK, παραιτήθηκε μετά το τέλος του Koudelka. H εταιρία έφυγε από τα χέρια της SNK και την ανέλαβε η Aruze Entertainment.

Με το Shadow Hearts Covenant τα μέλη της Sacnoth συνέθεσαν μία καινούρια εταιρία, την Nautilus, που αποτελεί ουσιαστικά την ίδια την Sacnoth με άλλο όνομα. Το Shadow Hearts From the New World το έχει δημιουργήσει και πάλι η Nautilus.

## [Επεξεργασία] Koudelka

Το κουτί του Koudelka

To Koudelka υπήρξε ένα RPG για το Playstation, που κυκλοφόρησε το 2000 και είχε ως σκοπό να φέρει επανάσταση στο χώρο. Η ιστορία του έχει να κάνει με τρεις ερευνητές, που πήγαν σε ένα μοναστήρι, με το όνομα Nemeton Monastery (γνωστό τόσο από το Koudelka, όσο και από το Shadow Hearts)σταλμένοι από το Βατικανό, για να ανακτήσουν ένα βιβλίο που κλάπηκε και έχει απίστευτα μεγάλη μαγική δύναμη. Στο μοναστήρι αυτό συναντάνε πολλά παράξενα τέρατα, αποτελέσματα των πειραμάτων που έκανε ο καινούριος κάτοχος του βιβλίου. Τα τρία μέλη που έχεις στην ομάδα σου είναι η Koudelka Isant, που αποτελεί και την κεντρική ηρωίδα του παιχνιδιού, τον Father James O'Flaherty και τον Edward Plunkett. Για τους δύο πρώτους μαθαίνεις και στο πρώτο Shadow Hearts, παίζοντας ένα σημαντικό ρόλο στο σενάριο, ειδικά η Koudelka.

Επειδή το παιχνίδι διαδραματίζεται πλήρως μέσα σε ένα μοναστήρι θυμίζει πολύ το Resident Evil, μια που το κλίμα και η ατμόσφαιρα είναι παρόμοια. Αυτό το καταλαβαίνουμε και από τις αρχικές προθέσεις του Kikuta, που ήθελε να φτιάξει ένα action game εμπνευσμένος από το Resident Evil.

Το παιχνίδι είναι ένα turn based RPG, βασιζόμενο σε μεγάλο βαθμό στη φιλοσοφία και το στυλ του Resident Evil. Όλοι οι διάλογοι είναι γεμάτοι με voice overs και υπάρχουν πολλά FMVs, αιτιολογώντας έτσι και την ύπαρξη τεσσάρων CDs, παρά την πολύ μικρή διάρκεια του τίτλου. Ένα ακόμα στοιχείο που δίνει ιδιαίτερο ενδιαφέρον στο παιχνίδι είναι η τοποθέτηση του στον πραγματικό κόσμο και συγκεκριμένα στην Ευρώπη του 1989. Το μοναστήρι, στο οποίο εξελίσσεται όλο το παιχνίδι, βρίσκεται στην περιοχή Wales της Ευρώπης.

Αν και έχει χαρακτηριστεί ως ένα καλό παιχνίδι με αρκετά ενδιαφέροντα στοιχεία, τα προβλήματα του και τα πολλά κενά του το κάνουν να απέχει πολύ από τους αρχικούς στόχους που είχαν θέσει οι δημιουργοί του.

## [Επεξεργασία] Shadow Hearts

Το κουτί του Shadow Hearts

Το Shadow Hearts είναι το δεύτερο παιχνίδι της Sacnoth που βγήκε για το Playstation 2 το 2001, ένα χρόνο περίπου δηλαδή μετά το Koudelka. Το παιχνίδι τοποθετείται και αυτό στον πραγματικό κόσμο, όπως ακριβώς και το Koudelka, και δίνει μία διαφορετική εικόνα της Ευρώπης και της Ασίας του 1913, γεμάτη με τέρατα, μαύρη μαγεία, εξορκιστές και γενικά με μία πολύ πιο σκοτεινή ατμόσφαιρα.

Το σενάριο του παιχνιδιού περιστρέφεται γύρω από την ιστορία του Yuri, ενός νέου που έχει την ικανότητα να ενώνεται με τις ψυχές των τεράτων που σκοτώνει, αποκτώντας έτσι απίστευτες δυνάμεις. Το παιχνίδι ξεκινάει μέσα σε ένα τρένο στην Μαντζουρία, όπου ο Yuri προσπαθεί να σώσει μία γυναίκα, την Alice, από κάποιον μάγο, ντυμένος εγγλέζος ευγενής, ο οποίος φαίνεται να έχει απίστευτα μεγάλες δυνάμεις και φέρει το όνομα “Roger Bacon”. Ο Yuri καταφέρνει να σώσει την Alice και μετά ξεκινάει ένα ταξίδι που θα περάσει από την Σαγκάη (Ασία), την Πράγα, το Ρουέν, το Λονδίνο, καθώς και από το Nemeton Monastery, από το Koudelka.

Το σενάριο του παιχνιδιού παρουσιάζει ιδιαίτερο ενδιαφέρον, με κάποια αρκετά έξυπνα στοιχεία, που έχουν να κάνουν κυρίως με την ψυχοσύνθεση του Yuri. Ακόμα υπάρχουν αρκετά στοιχεία κοινά με το Koudelka, με κορυφαίο την εμφάνιση της ίδιας της Koudelka, από το ομώνυμο παιχνίδι. Εξελίσσεται σε δύο κεφάλαια, την Ασία (το πρώτο) και την Ευρώπη(το δεύτερο), με σαφώς καλύτερο αυτό της Ευρώπης, όπου το παιχνίδι αποκτά ιδιαίτερο ενδιαφέρον.

Αυτό που διακρίνεται αμέσως είναι η μοναδική ατμόσφαιρα του και η μουσική του, που κυμαίνεται σε πολύ υψηλά επίπεδα. Πέρα από αυτά, όμως, το χαρακτηριστικότερο στοιχείο του παιχνιδιού είναι το Judgment Ring, στο οποίο βασίζεται η φιλοσοφία ολόκληρου του παιχνιδιού. Οτιδήποτε και να κάνεις στο παιχνίδι που έχει κάποιο αποτέλεσμα, τόσο όλες οι κινήσεις και οι επιθέσεις μέσα στη μάχη, όσο και πολλά events έξω από αυτές, καθορίζονται από το Judgment Ring, που είναι ένας δίσκος, πάνω στον οποίο υπάρχουν κάποιες φωτεινές περιοχές και πρέπει να τις πετύχεις, με την ακτίνα που γυρνάει γύρω από αυτό, έτσι ώστε να έχεις και το επιθυμητό αποτέλεσμα.

Πέρα από το Judgment Ring, το παιχνίδι εισαγάγει και ένα ακόμα έξυπνο στοιχείο, τα Sanity Points (SP), που δηλώνουν την ψυχική κατάσταση στην οποία βρίσκονται οι χαρακτήρες σου. Σε κάθε γύρω, μέσα στη μάχη, τα SP μειώνονται, ως αποτέλεσμα της κακής ενέργειας που δέχεσαι από τα τέρατα. Όταν τα SP μειωθούν πλήρως, οι χαρακτήρες τρελαίνονται και δεν μπορούν να ελεγχθούν. Τέλος, ένα ακόμη χαρακτηριστικό του Shadow Hearts, που είναι άξιο αναφοράς είναι ο δείκτης “Malice”. Στο παιχνίδι όσο σκοτώνεις τέρατα μαζεύεις τις ψυχές τους (αυτό βοηθάει και τον Yuri να κάνει Fusions με ψυχές, ώστε να μεταμορφώνεται σε τέρατα). Όταν σκοτώσεις πολλά τέρατα οι ψυχές τους αναζητούν εκδίκηση. Το Malice είναι ένα στοιχείο, όπως και τα Sanity Points, που δίνουν ιδιαίτερο ενδιαφέρον στο παιχνίδι και δένουν απόλυτα με τον κόσμο του.

Το παιχνίδι προκάλεσε ιδιαίτερη αίσθηση και πλέον τα Shadow Hearts θεωρούνται από τα πιο “cult” παιχνίδια, αφού έγιναν αποδεκτά από πολλούς fans των ανατολικών RPGs και τα στοιχεία που εισήγαγαν είναι μοναδικά και δε τα συναντάμε πουθενά αλλού.

## [Επεξεργασία] Shadow Hearts Covenant

Το κουτί του Shadow Hearts Covenant

To Shadow Hearts Covenant είναι η απευθείας συνέχεια του Shadow Hearts. Κυκλοφόρησε τον Νοέμβριο του 2004, αφήνοντας όλους άφωνους με τις καινοτομίες που είχε, συγκριτικά με το πρώτο.

Βασίζεται στο κακό τέλος του πρώτου Shadow Hearts και εξελίσσεται έξη μήνες μετά από τα γεγονότα του, κατά τη διάρκεια του πρώτου παγκοσμίου πολέμου. Η ιστορία ξεκινάει με μία ομάδα γερμανών στρατιωτών που πηγαίνουν να καταλάβουν ένα χωριό με το όνομα Domremy. Στην εκκλησία του χωριού αυτού δέχονται επίθεση από ένα δαίμονα που σκοτώνει όλους τους στρατιώτες, εκτός μιας στρατηγού με το όνομα Karin, που αποτελεί και μία από τις ηρωίδες του παιχνιδιού. Ο δαίμονας αυτός δεν είναι φυσικά κανένας άλλος από τον Yuri του Shadow Hearts, μεταμορφωμένος σε ένα από τα τέρατα που είναι διαθέσιμα στον τίτλο (συγκεκριμένα είναι μεταμορφωμένος στον Amon, το δεύτερο πιο δυναττό fusion του Shadow Hearts). Αυτό που σου γίνεται γνωστό από την αρχή είναι η δράση μιας μυστικής οργάνωσης με το όνομα “Sapientes Gladio”, για τους οποίους δε μαθαίνεις πολλά πράγματα στην αρχή του παιχνιδιού.

Το παιχνίδι βασίζεται σε αρκετά μεγάλο βαθμό στα standards που έθεσε το πρώτο, αλλά εξελίσσει όλους τους τομείς του, προσφέροντας μας έτσι μία πολύ πιο ολοκληρωμένη εμπειρία. Τα γραφικά έγιναν πολύ καλύτερα, με animation που δεν καταντάει κουραστικό στο μάτι και χαρακτηρίζεται από μία έντονη ποικιλία, με ένα σύστημα μαγείας που ξεφεύγει από το κλασικό “Level Up”, ένα σύστημα skill ξεχωριστό για τον κάθε χαρακτήρα και όχι μόνο για τον Yuri (όπως γινόταν στο πρώτο), πολλές αποστολές και μυστικά, προσθήκη voice-overs, πλήρως 3D γραφικά, σε αντίθεση με τα pre-rendered του πρώτου και οι μάχες έγιναν πιο στρατηγικές, με ένα ενδιαφέρον σύστημα combo, που σου επιτρέπει να κάνεις συνδυασμένες επιθέσεις, ώστε να προκαλείς μεγαλύτερη ζημιά στους εχθρούς.

Στο Shadow Hearts Covenant παρέμειναν σχεδόν όλα τα στοιχεία του πρωτότυπου, παρόλα αυτά κάποια άλλαξαν, ή και χάθηκαν. Δεν υπάρχει πια το Malice, αλλά και η ατμόσφαιρα του είναι λιγότερο σκοτεινή, όπως και ο σχεδιασμός των τεράτων δεν είναι τόσο «παρανοϊκός». Το τελικό αποτέλεσμα, παρόλα αυτά, είναι πολύ καλύτερο από το πρώτο και αποτελεί ένα υπόδειγμα sequel.

## [Επεξεργασία] Shadow Hearts From the New World

Το κουτί του Shadow Hearts From the New World

To Shadow Hearts From the New World θεωρείται το τρίτο Shadow Hearts της σειράς, αν και είναι αρκετά διαφορετικό από τα προηγούμενα, ως προς το σχεδιασμό και το σενάριο. Συνδέεται ελάχιστα με το το Covenant και κάνουν και εδώ την εμφάνιση τους κάποιοι χαρακτήρες από τα παλιά. Κυκλοφόρησε τον Ιούνιο του 2005 στην Ιαπωνία και σύντομα θα κάνει την εμφάνιση του και στην Αμερική (ημερομηνία κυκλοφορίας έχει οριστεί ο Μάρτιος του 2006). Δεν έχει γίνει κάτι γνωστό για την κυκλοφορία του στην Ελλάδα, αν και είναι πολύ πιθανή, μια που και τα δύο προηγούμενα παιχνίδια κυκλοφόρησαν.

Τοποθετείται χρονικά το 1929 και ο κεντρικός ήρωας είναι ο Johnny, ένας νεαρός δεκαεξάχρονος ντετέκτιβ, ο οποίος έχασε την αδελφή του και τον πατέρα του σε ένα ατύχημα, καθώς και τη μνήμη του, που μένει στην Νέα Υόρκη. Στα βίντεο που έχουμε δει από την αμερικάνικη έκδοση διακρίνουμε μία ακόμα γυναίκα χαρακτήρα που έχει την ικανότητα fusion, όπως ακριβώς και ο Yuri, από τα δύο προηγούμενα παιχνίδια.

Το σύστημα του μοιάζει πολύ με αυτό του Covenant, καθώς τα Combos και όλα τα γνωστά παράθυρα μέσα στη μάχη παραμένουν απαράλλαχτα. Την εμφάνιση του κάνει και εδώ το Judgment Ring, μια που είναι πλέον το σήμα κατατεθέν της σειράς. Ακόμα θα υπάρχει και εδώ ένα παρόμοιο σύστημα μαγείας, όπως και στο Covenant, με αντικείμενα που εξοπλίζεις και σου δίνουν ειδικές δυνάμεις, αλλά και ο κάθε χαρακτήρας έχει τα δικά του special skills. Ένα στοιχείο που προστέθηκε είναι μία μπάρα κάτω από τα Hit Points και τα Magic Points (HP/MP) των χαρακτήρων σου. Αυτή η μπάρα (που ονομάζεται "stock") γεμίζει όσο δέχεσαι επιθέσεις, καθώς και όταν πραγματοποιείς εσύ επιτυχημένα χτυπήματα, και όταν γεμίσει πλήρως μπορείς να πραγματοποιείς διπλές επιθέσεις (Double Attacks), καθώς και επιθέσεις Combo, παρόμοιες με αυτές του Covenant.

Αν και φαίνεται αρκετά όμοιο με το προηγούμενο επεισόδιο της σειράς, ως προς το gameplay του, ο σχεδιασμός του είναι πολύ πιο παιδικός, συγκριτικά πάντα με τα δύο προηγούμενα, και τα χρώματα του πολύ πιο ανοιχτά, δίνοντας του έναν ακόμα λιγότερο σκοτεινό χαρακτήρα από ότι του Covenant.

## [Επεξεργασία] Ιστορικά στοιχεία και αναφορές στον πραγματικό κόσμο

Στη σειρά Shadow Hearts υπάρχουν πολλά κοινά στοιχεία και αναφορές στον πραγματικό κόσμο. Εξάλλου αυτό είναι και ένα από τα χαρακτηριστικά του παιχνιδιού και ένα από τα στοιχεία που του δίνουν ιδιαίτερο κοίρος και μοναδικότητα. Μας παρουσιάζει μία πιο σκοτεινή πραγματικότητα, γεμάτη μαγεία, δαίμονες και τέρατα. Πέρα, όμως, από την ένταξη του στον πραγματικό κόσμο, ένα ακόμα σημείο άξιο αναφοράς είναι οι ιστορικές αναφορές που έχει. Μέσα στα παιχνίδια της σειράς θα βρεις πολλές αναφορές σε ιστορικά γεγονότα του 1913, με χαρακτηριστικότερο τον Πρώτο Παγκόσμιο Πόλεμο. Εδώ πέρα γίνεται αναφορά σε όλες τις ιστορικές αναφορές, καθώς και σε όλες τις τοποθεσίες από την πραγματικότητα, που συναντάμε μέσα στα παιχνίδια.

Σημείωση:Παρακάτω γίνεται αναφορά σε όλες τις περιοχές που επισκέπτεσαι στα παιχνίδια, καθώς και σε πολλά πρόσωπα που έχουν σχέση με το σενάριο.Δε συνίσταται η ανάγνωση των παρακάτω σε όσους δεν έχουν παίξει τα παιχνίδια μέχρι το τέλος.

### [Επεξεργασία] Shadow Hearts

- Τοποθεσίες:

1. Rouen, France
2. Manchuria, China
3. Zhaoyang Village, China
4. Dalian, China
5. Fengtian, China
6. Shanghai, China and Huayuan
7. Kowloon, China
8. Prague, Czech Republic
9. Bistritz, Romania
10. London, England and Old Castle Street
11. Paris, France
12. Zurich, Switzerland

- Ιστορικά στοιχεία

1. Trans-Siberian Express
2. Roger Bacon and his persecution
3. Japanese occupation of China
4. World War I

### [Επεξεργασία] Shadow Hearts Covenant

- Τοποθεσίες:

1. Southampton, England
2. Rhondda Mines, South Wales
3. Cannes, France
4. St. Marguerite Island, France
5. Florence, Italy
6. Petrograd, Russia
7. Winter Palace, Petrograd
8. Goreme Valley, Turkey
9. Yokohama, Japan
10. Nihonbashi, Japan
11. Katsuragi, Japan
12. Mount Fuji, Japan
13. Zurich, Switzerland
14. Moulin Rouge
15. Arc d'Triumph
16. Notre Dame Cathedral

- Ιστορικά στοιχεία:

1. Πρώτος Παγκόσμιος πόλεμος
2. Δυναστεία του Romanov, Bloody Sunday και η ρωσική επανάσταση
3. Wagner και "Der Ring des Nibelungen"
4. Η βύθιση του αμερικανικού πλοίου Lusitania από τους Γερμανούς
5. Το ταξίδι του Τιτανικού
6. Battleship Mikasa
7. Βασίλισα Victoria

- Μυθολογία:

1. Ars Goetia (the Lesser Key of Solomon) and the 72 demons
2. Warashibe Chouja (The Straw Millionaire)
3. Izanagi and Izanami
4. Fuujin and Raijin
5. Susano-o and the Imperial Regalia

## [Επεξεργασία] Σχετικά Links

- Official site του Shadow Hearts Covenant
- Icaro the Mythology of Shadow Hearts
- Shadow Hearts Community
- Shadow Hearts Ιαπωνικό official Site

Ανακτήθηκε από "http://el.wikipedia.org../../../s/h/a/Shadow_Hearts_beaf.html"

Κατηγορίες: Ηλεκτρονικά παιχνίδια | Παιχνίδια ρόλων

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Français
- 日本語
- 日本語